《游虎邱题吴王试剑石》
清代·钱福那

铸得干将试及锋，虎邱挥处剑生风。至今一片痕摧白，当日千生火迸红。

宛似切泥陶舍外，俨同饮羽石棱中。生公讲处留遗迹，已化神龙入碧空。

作者简介：原名汝鸿，字鹤侪，一字寄庐，郡增贡生。工词章，以诗赋受知督学使者，取南菁内课生住院肄业，声名藉甚。年甫四十三遂卒。著有迎月轩诗钞。同治四年生，光绪三十三年卒。